text: [{"text_idx": "#000000", "text": "NSI\u0301 vann sto\u0301rsigur a\u0301 07 Vestur"}, {"text_idx": "#000001", "text": "Lat ta\u00f0 ver\u00f0a sagt beinanvegin. Ta\u00f0 var sto\u0301rur munur a\u0301 li\u00f0unum vi\u00f0 L\u00f8kin i\u0301 dag. NSI\u0301 var ruddiliga vi\u00f0 yvirlutan og vann 4-0. Sigurin var ikki eitt ma\u0301l ov sto\u0301rur."}, {"text_idx": "#000002", "text": "Va\u0301gamenn sprella\u00f0u eina l\u00f8tu og fyrstu 20 minuttirnar vo\u0301ru teir v\u00e6l vi\u00f0. Svenski Ken Fagerberg royndi seg nakrar fer\u00f0ir og ta einu fer\u00f0ina var n\u00e6r vi\u00f0, men Si\u0301mun Ro\u0301gvi kom v\u00e6l u\u0301t og bjarga\u00f0i. Ta\u0301 sami Ken ti\u0301\u00f0liga i\u0301 fyrra ha\u0301lvleiki ma\u0301tti lata seg skifta u\u0301t orsaka\u00f0 av ska\u00f0a, var ikki meira i\u0301 li\u00f0num hja\u0301 07 Vestur. Teir h\u00f8vdu helst eisini tapt vi\u00f0 honum a\u0301 li\u00f0num, men uttan hann gj\u00f8rdist ta\u00f0 trupla o\u0301gj\u00f8rligt."}, {"text_idx": "#000003", "text": "Okkara menn vo\u0301ru, hinvegin, i\u0301 hopla i\u0301 dag. Li\u00f0skiparin, Kl\u00e6mint, leg\u00f0i okkum ti\u0301\u00f0liga a\u0301 odda, ta\u0301 hann hegnisliga vi\u00f0 h\u00f8vdinum sty\u0301rdi einum go\u0301\u00f0um innleggi fra\u0301 Einari i\u0301 ma\u0301li\u00f0. Eftir hetta vassa\u00f0u vit i\u0301 ma\u0301lm\u00f8guleikum og var ta\u00f0 ikki fyri ein sera v\u00e6lleikandi Silas Ey\u00f0steinsson i\u0301 ma\u0301linum hja\u0301 07 Vestur, var\u00f0 dysturin v\u00e6l og vir\u00f0iliga avgj\u00f8rdur i\u0301 fyrra ha\u0301lvleiki. Serliga Po\u0301l Jo\u0301hannus og Petur vo\u0301ru n\u00e6r vi\u00f0."}, {"text_idx": "#000004", "text": "Ta\u0301 42 minuttir vo\u0301ru leiktir, var ma\u0301lslu\u0301kurin hja\u0301 okkum aftur a\u0301 r\u00e6tta sta\u00f0num. Uppskriftin var v\u00e6l kend i\u0301millum NSI\u0301 fjepparar. Eitt gott innlegg fra\u0301 A\u0301rna Frederiksberg fann Kl\u00e6mint, sum si\u0301\u00f0ani umsetti til ma\u0301l. 2-0 til NSI\u0301 og li\u00f0ini fo\u0301ru til ha\u0301lvleiks."}, {"text_idx": "#000005", "text": "Seinni ha\u0301lvleikur var eitt langt NSI\u0301 a\u0301lop og spurningurin var bara, hvussu sto\u0301rur heimasigurin skuldi ver\u00f0a. Heimaa\u0301sko\u00f0ararnir fingu tvey ma\u0301l afturat at fegnast um. Fyrst var ta\u00f0 Jens Joensen, sum eftir innlegg fra\u0301 A\u0301rna Frederiksberg sty\u0301rdi bo\u0301ltin i\u0301 ma\u0301li\u00f0. Naka\u00f0 eftir hetta sta\u00f0festi Petur Knudsen sigurin vi\u00f0 go\u0301\u00f0um avriki, ta\u0301 hann hev\u00f0i finta\u00f0 hart sperdu verjuna hja\u0301 07 Vestur fleiri fer\u00f0ir."}, {"text_idx": "#000006", "text": "Ta\u0301 nu\u0301 sigurin var komin undir land ti\u0301\u00f0liga i\u0301 seinna ha\u0301lvleiki, fingu tri\u0301ggir av lyklaleikarunum, Kl\u00e6mint, A\u0301rni og Betuel, ti\u0301\u00f0liga fri\u0301 i\u0301 dag. Hetta gav m\u00f8guleika til a\u00f0rar, sum eisini vo\u0301ru n\u00e6r vi\u00f0 at \u00f8kja um lei\u00f0sluna."}, {"text_idx": "#000007", "text": "Vit eru nu\u0301 komin upp a\u0301 bronsupla\u0301ssi\u00f0, og sum li\u00f0i\u00f0 sp\u00e6ldi i\u0301 dag, kunnu vit av r\u00f8ttum hava vo\u0301nir um hei\u00f0ursmerkir, ta\u0301 kappingin endar einafer\u00f0 i\u0301 oktober."}, {"text_idx": "#000008", "text": "Atkv\u00f8\u00f0 fyri dagsins NSI\u0301 leikara, NSI\u0301 \u2013 Ska\u0301la, 25. november 2020, fjo\u0301r\u00f0ingsfinalan um l\u00f8gmanssteypi\u00f0"}, {"text_idx": "#000009", "text": "Atkv\u00f8\u00f0ugrei\u00f0slan byrjar kl. 19.00 [poll id=\u201d113\u2032\u2032]"}, {"text_idx": "#000020", "text": "I\u0301 samband vi\u00f0 sto\u0301ra stevnudystin mo\u0301ti HB leygardagin er \u00e6tlanin at fa\u0301a vi\u00f0haldsfo\u0301lkini so gul sum tilber. Hetta fyri at vi\u0301sa okkara leikarum stu\u00f0ul, og fyri at takka teimum fyri go\u0301\u00f0u upplivingarnar, teir hava givi\u00f0 okkum higartil i\u0301 a\u0301r. Fyri at eggja okkum \u00f8llum at lata okkum i\u0301 gult leygardagin ver\u00f0a tvey a\u0301t\u00f8k gj\u00f8rd. \u2013200..."}, {"text_idx": "#000023", "text": "Dystirnir millum EB/Streymur og NSI\u0301 plaga vanliga at vera javnir, v\u00e6lleiktir og spennandi. Ta\u00f0 sama kann sigast um dagsins dyst. Dysturin enda\u00f0i vi\u00f0 javnleiki 2-2, eftir at ha\u0301lvleiksst\u00f8\u00f0an var 1-1. Hampulig fo\u0301tbo\u0301ltsli\u0301kindi vo\u0301ru vi\u00f0 Marga\u0301ir, ta\u0301 i\u00f0 EB/Streymur og NSI\u0301 m\u00f8ttust seinnapartin kl. 17.00 . Eitt fri\u0301skt lot la\u0301 longs eftir v\u00f8llinum, men turt var..."}]